Mauricio Isla

Mauricio Aníbal Isla Isla (sündinud 12. juunil 1988 Buinis) on Tšiili jalgpallur, kes mängib paremkaitsja või poolkaitsjana Tšiili kõrgliigaklubis Universidad Católica ja Tšiili jalgpallikoondises.

Jalgpalluriteed alustas ta Universidad Católicas ka klubikarjääri, kuid klubi põhimeeskonda ta ei jõudnud. Profikarjääri alustas ta 2007. aastal Itaalia kõrgliigaklubis Udinese. Hiljem on ta mänginud veel Itaalia kõrgliig klubides Juventus (2012–2014), kellega tuli hooaegadel 2012–13 ja 2013–14 Itaalia meistriks, ja Cagliari (2016–2017), Inglismaa kõrgliigaklubis Queens Park Rangers (2014–2015), Prantsusmaa kõrgliigaklubis Marseille Olympique (2015–2016), Türgi kõrgliigaklubis Fenerbahçe (2017–2020) ning Brasiilia kõrgliigaklubis Flamengo (2020–2022), kellega tuli 2020. aastal Brasiilia meistriks. 2022. aastal naasis ta Universidad Católicasse ning debüteeris samal aastal lõpuks ka klubi põhimeeskonnas.

Debüüdi Tšiili jalgpallikoondises tegi Isla 2007. aasta septembris sõprusmängus Šveitsi vastu. Koondisekarjääri esimese värava lõi ta 7. septembril 2010 sõprusmängus Ukraina vastu. Tšiili koondisega on ta võitnud 2015. aasta Copa América ja 2016. aasta Copa América Centenario. Ta on kuulunud Tšiili koondisse veel ka 2010. ja 2014. aasta maailmameistrivõistlustel, 2011., 2019. ja 2021. aasta Copa Américal ning 2017. aasta FIFA konföderatsioonide karikaturniiril.

Saavutused 
Juventus
Serie A: 2012–13, 2013–14
Supercoppa Italiana: 2012, 2013, 2015
Flamengo
Campeonato Brasileiro Série A: 2020
Supercopa do Brasil: 2021
Campeonato Carioca: 2021

Välislingid 

Tšiili jalgpallurid
Udinese Calcio mängijad
Torino Juventuse mängijad
Queens Park Rangers FC mängijad
Marseille Olympique'i jalgpallurid
Cagliari Calcio mängijad
Fenerbahçe SK jalgpallurid‏‎
Clube de Regatas do Flamengo mängijad
Serie A mängijad
Premier League'i mängijad
Ligue 1 mängijad
Campeonato Brasileiro Série A mängijad
Sündinud 1988